open-index/open-wikipedia-markdown huggingface dataset:
אוליבר הלאנדר

**אוליבר הלאנדר** (בפינית: **Oliver Helander**; נולד ב-1 בינואר 1997) הוא אתלט פיני, זוכה מדליית ארד באליפות אירופה (רומא 2024) בהטלת כידון.

## ביוגרפיה
ארם נולד וגדל ברזאבורג, פינלנד, אחיו הוא שחקן כדוריד, בנג'מין, בליגת העל השוודית בכדוריד ונבחרת פינלנד בכדוריד.

## קריירה
### 2019
באליפות העולם שנערכה ביולי 2019 בדוחה, קטר סיים במקום 19 בהטלת כידון בתוצאה של 80.36 מטר.

### 2021
באולימפיאדת טוקיו שנערכה באוגוסט סיים במקום 17 בתוצאה של 78.81 מטר.

### 2022
באליפות העולם שנערכה ביולי ביוג'ין, אורגון, ארצות הברית, סיים במקום שמיני בתוצאה של 82.24 מטר. בשלב המוקדמות הוא קבע תוצאה של 82.41 מטר ועלה מהמקום השישי לשלב הגמר.

### 2023
באליפות העולם שנערכה בבודפשט, הונגריה באוגוסט סיים במקום שביעי בתוצאה של 83.38 מטר.

### 2024
#### מדליית ארד באליפות אירופה
באליפות אירופה שנערכה ברומא, איטליה במרץ 2024 זכה במדליית ארד בהטלת כידון בתוצאה של 85.75 מטר, אחרי יאקוב ואדלייך מצ'כיה (88.65 מטר) ויוליאן ובר מגרמניה (85.94 מטר).

## שיאים אישיים
* הטלת כידון : 89.83 מטר (2022)

## קישורים חיצוניים

קטגוריה:מטילי כידון
קטגוריה:אתלטים פינים
קטגוריה:מטילי כידון פינים
קטגוריה:מטילי כידון באולימפיאדת טוקיו (2020)
קטגוריה:פינים שנולדו ב-1997
פסגת נאט"ו

**פסגת נאט"ו** היא פגישת פסגה, הנחשבת כהזדמנות תקופתית לראשי מדינות ולראשי ממשלות של המדינות חברות בנאט"ו, להעריך ולתת כיוון אסטרטגי לפעילויות של בעלות הברית.

פסגות נאט"ו אינן פגישות רגילות כמו פגישות השרים של מדינות נאט"ו המתרחשות בתכיפות גבוהה יותר, אלא הן מהוות צמתים חשובים בתהליך קבלת ההחלטות של הברית ברמה הגבוהה ביותר. פסגות נאט"ו משמשות לעיתים קרובות להצגת מדיניות חדשה, הזמנת חברות חדשות לברית והרחבת נאט"ו , השקת יוזמות חדשות גדולות ובניית שותפויות עם מדינות שאינן חלק מנאט"ו.

## המדינות המשתתפות
להלן רשימות המדינות החברות הנוכחיות בנאט"ו:

המדינות הבאות שאינן נאט"ו משתתפות כעת:
* אוסטרליה
* יפן
* ניו זילנד
* קוריאה הדרומית

## רשימת פסגות נאט"ו
מאז הקמת נאט"ו ב-1949, היו בסך הכל שלושים ואחת פסגות נאט"ו. רק הפסגות המסורתיות קיבלו מספר רשמי, ובכך לא כוללות את הפסגות החריגות של 2001 ו-2022 במטה נאט"ו בבריסל.

פסגת נאט"ו בוושינגטון 2024, היא פסגת נאט"ו האחרונה, שהתקיימה בוושינגטון הבירה שבארצות הברית בין התאריכים 9 עד 11 ביולי 2024.

## קישורים חיצוניים
* 

## הערות שוליים

קטגוריה:נאט"ו
קטגוריה:ועידות
ג'רג' הראסטי (היסטוריון)

**ג'רג' הראסטי** (בהונגרית: **Haraszti György**; נירג'האזה 11 בינואר 1947 – 17 במאי 2023) היה היסטוריון יהודי-הונגרי. מחקריו, עבודותיו וספריו העיקריים עסקו בתולדות יהדות הונגריה. הוא היה המנכ"ל של בית הספר האמריקאי בבודפשט והמנכ"ל של המוזיאון והארכיון היהודי-הונגרי בבודפשט. הוא זכה בפרס שאנדור שייבר.

## קורות חייו
ג'רג' הראסטי נולד במשפחה יהודית ניצולת שואה ולמד במקור כמהנדס כימי באוניברסיטת בודפשט לטכנולוגיה וכלכלה וקיבל תואר כזה ב-1970. ב-1973 סיים את הדוקטורט שלו בביוכימיה. לאחר מכן, החליט שהוא עדיין רוצה לעבוד כהיסטוריון, אז הוא נרשם לפקולטה לאמנויות של אוניברסיטת אטווש לוראנד. שם הוא קיבל תואר בהיסטוריה ב-1981. בשנת 2004 קיבל תואר דוקטור גם בהיסטוריה ובפילוסופיה דתית, ובשנת 2005 קיבל אישור ומינוי בבית המדרש לרבנים בבודפשט - האוניברסיטה היהודית.

משנת 1982 עבד בארכיון הבירה של בודפשט ומשנת 1987 באוניברסיטת אטווש לוראנד עד פרישתו ב-2012, למעט התקופה שבין 1992 ל-1997, אז היה המנכ"ל של בית הספר האמריקאי והתיכון, ובין 1994 -לבין במקביל לעבודתו האוניברסיטאית ב-ELTE, ניהל את החוג להיסטוריה ופילוסופיה דתית בבית המדרש לרבנים בבודפשט - שנקראת האוניברסיטה היהודית, וכן ערך מספר כתבי עת. הוא גם הנחה נושאי דוקטורט. משנת 2011 כיהן כנשיא חבר הנאמנים של המוזיאון והארכיון היהודי-הונגרי והקרן הציבורית לאוסף הזיכרון והנצחה, ובין השנים 2018–2020 כיהן כנשיא חבר הנאמנים של המוזיאון ההיסטורי היהודי של ארז'בטווארוש.

תחום המחקר העיקרי שלו היה תולדות יהדות הונגריה. עבודתו זכתה להכרה בצלב הזהב של הרפובליקה ההונגרית ב-1996 ובפרס אלכסנדר שייבר ב-2003.

## עבודותיו העיקריות
* על גבול שני עולמות. (בודפשט, עבר ועתיד, 1999);
* קברי יהודים בבודפשט (בודפשטPolgArt Könyvkiadó, 2004);
* פרוטוקול אושוויץ (בודפשט, עבר ועתיד, 2005; 2016);
* מפאנוניה להונגריה. הכרונולוגיה המוערת של יהדות הונגריה מהזמנים הקדומים ביותר ועד ימינו בארץ האגר הראשון: מראשיתה ועד לחלוקת הארץ לשלושה חלקים. (בודפשט, MTA BTK TTI, 2014.)
* (עם מחברים משותפים) ההיסטוריה של יהדות הונגריה (בודפשט, Szent István Társulat, 2018)

## פרסומיו (חלק)

## קישורים חיצוניים
* בית המדרש לרבנים בודפשט: נפטר פרופסור ג'רג' הראסטי.
* כתב העת "שבת" על מותו של פרופסור הראסטי
* https://doktori.hu/index.php?menuid=192&lang=HU&sz_ID=4443
* פרידה מפרופסור הראסטי
* https://tti.abtk.hu/index.php?option=com_content&view=article&id=5272%3aharaszti-gyorgy-1947-2023&catid=158%3aintezeti-hirek&lang=uhudupclid=iwareazezati-hirek Lgnxb9f9ml9zzldicagp2jdonjaeii (המכון להיסטוריה)
* מסד הנתונים antikvarium.hu (כמה מספריו)

קטגוריה:היסטוריונים יהודים הונגרים
קטגוריה:ארכיונאים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:בוגרי אוניברסיטת אטווש לוראנד בודפשט
קטגוריה:נירג'האזה: אישים
קטגוריה:מהנדסים יהודים הונגרים
קטגוריה:סגל בית המדרש לרבנים בבודפשט
קטגוריה:הונגרים שנולדו ב-1947
קטגוריה:הונגרים שנפטרו ב-2023
המכון הבין-לאומי להיסטוריה חברתית

[ממוזער|[ניקולאס פוסטהומוס|פוסטהומוס, מייסד המכון והמנהל בשנים 1937–1952]]

**המכון הבין-לאומי להיסטוריה חברתית** (באנגלית: **The International Institute of Social History**; בראשי תיבות: **IISH**/**IISG**) הוא אחד מארכיוני העבודה וההיסטוריה החברתית הגדולים בעולם. ממוקם באמסטרדם, במיליון הפריטים ו-2,300 אוספי הארכיון הקיימים במכון ניתן למצוא מסמכים של דמויות ומוסדות מרכזיים מהשמאל הרדיקלי. המכון נוסד בשנת 1935 על ידי ניקולאס פוסטהומוס כמכון מדעי עצמאי. הוא חלק מהאקדמיה המלכותית לאמנויות ומדעים של הולנד .

## אוספים
המכון הבין-לאומי להיסטוריה חברתית מתמחה בעבודה בין-לאומית ובהיסטוריה חברתית, כולל זו של הולנד. נכון לשנת 2000 המכון מחזיק במיליון כרכים, 80,000 פריטים אור-קוליים, 2,400 סדרות, שלושה מיליון קבצים דיגיטליים ו-2,300 אוספים של כתבי יד. בין האוספים ניתן למנות אוספים מוסדיים מאמנסטי אינטרנשיונל, הקונפדרציה הלאומית של העבודה ופדרציית האנרכיסטים האיברית, קונפדרציית איגודי העובדים האירופיים , Freedom Press , גרינפיס, הקונפדרציה הבין-לאומית של איגודי הסחר החופשיים , המפלגה הסוציאל-רבולוציונרית הרוסית, האינטרנציונל הסוציאליסטי והמסמכים האישיים של אמה גולדמן, קרל מרקס, מקס נטלאו , לאון טרוצקי, קרל קאוטסקי, ארנסט מנדל וסילביה פנקהרסט. המכון הוא המאגר המוביל בעולם של מסמכים אנרכיסטיים .

## היסטוריה
ניקולאס פוסטהומוס, סוציאליסט והיסטוריון המתמחה בהיסטוריה הכלכלית של הולנד, ייסד את המכון הבין-לאומי להיסטוריה חברתית ב-1935. כדי לבחון כיצד מתפתחת תנועת הפועלים לאורך הזמן, אספה IISG ארכיונים מכל העולם. במהלך השנים הראשונות הצליח פוסטהומוס להשיג מאמרים רבים מאנרכיסטים (כתבי מיכאיל באקונין), תנועות סוציאליסטיות, סוציאל-דמוקרטיות ומרקסיסטיות שונות מגרמניה ורוסיה.

לפני שהגרמנים פלשו להולנד ב-1940, הצליח פוסטהומוס להעביר את הארכיונים היקרים ביותר ללונדון. במהלך המלחמה, רבים מהארכיונים שנותרו ב-IISG הועברו לגרמניה הנאצית. הם לא הושמדו. רוב הניירות התגלו מחדש בהנובר ב-1946, וכמה חלקים אחרים נמצאו מאוחר יותר בארכיונים במוסקבה ב-1991, והוחזרו לאמסטרדם.

בשנת 1989 עבר המכון הבין-לאומי להיסטוריה חברתית למיקום חדש: מחסן ישן ב-Cruquiusweg בחלק המזרחי של אמסטרדם. בניין זה שימש גם את מוזיאון העיתונות , אך בשנת 2017 הפך המוזיאון לחלק מהמכון ההולנדי לתמונה וקול (Nederlands Instituut voor Beeld en Geluid) בהילברסום.

הם מחזיקים ברוב אוסף מורשת הלהט"ב של IHLIA .


Bakunin Membership Card.jpg|ארכיון באקונין
Iishmarx.jpg|המניפסט הקומוניסטי


## ביבליוגרפיה

* 


## לקריאה נוספת

* 
* 
* 
* Jaap Kloosterman, Jan Lucassen et al.: 'Working for Labour. Three quarters of a century of collecting at the IISH'. In: *Rebels with a Cause*. Amsterdam, Aksant, 2010. 


## קישורים חיצוניים
* 

* האתר הרשמי
* אינדקס לארכיון ה-IISH
* ארכיון על ההיסטוריה של ה-IISH

## הערות שוליים

קטגוריה:ארכיונים
קטגוריה:ארגונים בין-לאומיים לא-ממשלתיים
קטגוריה:מכוני מחקר רב לאומיים
ג'רג' הראסטי (עורך דין)

**ג'רג' הראסטי** (במקור **הירש**, בהונגרית: **Haraszti György**; בודפשט, ארז'בטווארוש, 7 בינואר 1912 – בודפשט, 26 בנובמבר 1980) היה עורך דין בינלאומי יהודי-הונגרי, פרופסור באוניברסיטה, בעלה של היסטוריונית האמנות מריאנה טקאץ'.

## קורות חייו
ג'רג' הירש נולד במשפחה יהודית כבנם של מהנדס המכונות שאנדור הראסטי (הירש) ושל קלרה קליין. הוא המשיך את לימודיו באוניברסיטה בפקולטה למשפטים ולמדע המדינה של אוניברסיטת פאזמאן פטר בבודפשט (שמה היום אוניברסיטת אטווש לוראנד), שם קיבל דוקטורט במשפטים ב-1933. ב-1938 עבר את בחינות הן לשפיטה והן של לשכת עורכי הדין. הוא לא יכול היה להצטרף ללשכה בשל יהדותו. הוא נלקח אז למחנות שירות עבודה (עבודות כפייה לגברים יהודים עבור הצבא ההונגרי). ההצליח לשרוד ולאחר מלחמת העולם השנייה הפך לעורך דין. ב-1948 עבד במשרד התעשייה, ואחר כך עמד בראש המחלקה למשפט בינלאומי במשרד החוץ.

הוא הודח מתפקידיו ב-1950 בהאשמות פוליטיות מופרכות. משנת 1952 לימד בחוג למשפט בינלאומי של אוניברסיטת אטווש לוראנד (ELTE), ובשנת 1962 מונה לפרופסור מן המניין באוניברסיטה. הוא ערך את כתב העת "שאלות המשפט הבינלאומי" (I. Leyden, 1960; II. Rockville-Budapest, 1981), שהייתה סדרת פרסומים משמעותית בשפה זרה של ספרות משפטית בינלאומית הונגרית. הוא תרגם את עבודתו של הוגו גרוטיוס על חוק המלחמה והשלום (כרכים 1–3, עם מחברים שותפים רוברט ברוס וג'רג' דיושדי, בודפשט, 1960).

הראסטי הובא למנוחות בבית הקברות היהודי ברקושקרסטור.

## תחום המחקר שלו
תחומי התמחותו הצרים יותר היו פסיקת בית הדין הבינלאומי בהאג, דיני החוזים הבינלאומיים, המשפט הקונסולרי ודיני החלל החיצון.

## התארים האקדמיים שלו
ב-1957 קיבל את התואר (.CSc - קנדידט) "דוקטורט קטן" למדע המדינה והמשפט.

ב-1969 הפך לדוקטור (.DSc) למדע המדינה והמשפט (1969).

## חברות במוסדות וארגונים
הוא היה חבר:
* במכון המשפט הבינלאומי
* בוועדת האו"ם לחוק החלל החיצון (במשך שנים היה נשיא קבוצת העבודה שעסקה בירח)
* נשיא הסניף ההונגרי של איגוד המשפט הבינלאומי
* נשיא ועדת המשפט הבינלאומי של איגוד עורכי הדין ההונגרי

## כתביו, פרסומיו ועבודותיו (חלקי)
* פסיקות בית הדין הבין-לאומי לצדק (ICJ) . 1956-1946 (בודפשט, 1958)
* שאלות יסוד של פרשנות האמנות הבינלאומיות (בודפשט, 1965)
* סיום האמנות הבינלאומיות (בודפשט, 1973)
* ''Some Fundamental Problems of the Law of the Treaties'' (בודפשט, 1973)
* משפט בינלאומי (ספר לימוד באוניברסיטה, עם מחברים שותפים) בודפשט, 1976, 1985;וכן בודפשט, 1989)
* *Treaties and the Fundamental Change of Circumstances* (ליידן, 1976)

## פרסים והוקרה
* עיטור מסדר העמל דרג זהב (1974, 1980)

## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* Haraszti György – Névpont 2018 (ג'רג' הראסטי באתר :נקודת שם"
* Nagy Boldizsár : György Haraszti (1912-1980) (חוק הונגרי, מס' 1, 1981)
* LV: György Haraszti (1912-1980) (כתב עת למשפטים, מס' 3, 1981)

## הערות שוליים

קטגוריה:עורכי דין יהודים הונגרים
קטגוריה:משפטנים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:אישים במחנות שרות העבודה (הונגריה)
קטגוריה:יהדות בודפשט
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1912
קטגוריה:הונגרים שנפטרו ב-1980
קו A-A

ממוזער|קו ה-A-A
**קו [[ארכנגלסק]]–[[אסטרחן]]** (בקיצור **קו A–A**) היה המטרה הצבאית של מבצע ברברוסה. המושג "קו A-A" הוזכר לראשונה ב-18 בדצמבר 1940 בפקודת הפיהרר מספר 21, אשר ביטאה את המטרות של מבצע ברברוסה, מבצע הפלישה הגרמני לברית המועצות, הפקודה תיארה את כיבוש "הקו הכללי וולגה-ארכנגלסק" כיעד הצבאי הכולל של המבצע.

מקורו של הקו היה במחקר צבאי מוקדם יותר שבוצע בקיץ 1940 על ידי הגנרל אריך מרקס, דו"ח זה דגל בכיבוש ברית המועצות עד לקו "ארכנגלסק-גורקי-רוסטוב" וזאת על מנת למנוע ממנה להוות איום על גרמניה בעתיד ו"להגן עליה מפני מפציצי אויב". מרקס חזה שהמערכה, כולל כיבוש מוסקבה ומחוצה לה, תימשך בין 9 ל-17 שבועות (בין חודשיים לארבעה חודשים).

קו ה-AA ההיפותטי היה אמור להימתח מעיר הנמל ארכנגלסק שלחופי הים הלבן בצפון רוסיה, ימשיך ללאורך הוולגה ועד לעיר הנמל אסטרחן שבשפך הוולגה, לחופי הים הכספי. לאור כישלון מבצע ברברוסה והפסדיה של גרמניה במערכה שפתחה נגד ברית המועצות, הגרמנים לא הצליחו להגיע ליעד זה ולא כבשו אף אחת מהערים לאורך הקו.

## מטרות
התכנון היה שהצבא האדום יובס בבליצקריג בקיץ וסתיו 1941, עוד לפני תחילת החורף הרוסי הקשה ובכך יושלם כיבוש ברית המועצות עד שטחי קו A-A. הורמאכט הניח שרוב האספקה הצבאית הסובייטית ועיקר פוטנציאל המזון והאוכלוסייה של ברית המועצות קיימים בארצות השוכנות ממערב לקו ה-AA המוצע, בנוסף לאסקפה הצבאית ומצבורי הנשק שהגרמנים היו משיגים, ברית המועצות הייתה כבר בתחילת הכיבוש כ-86% משדות הנפט שלה, רובם בקווקז.

קו ה-A-A כיעד הסופי של מבצע ברברוסה נבחר משום שכיבוש כולל של ברית המועצות כולה במערכה צבאית אחת נחשב לבלתי אפשרי לאור ממדיה הגאוגרפיים העצומים. על פי התכנון, הנאצים תכננו להפציץ ולהרוס את מרכזי התעשייה הסובייטיים שנותרו מזרחה יותר (בעיקר מעבר להרי אורל) באמצעות הפצצות אוויריות, כאשר עבור מבצע ההריסה של המפעלים היו אמורים להיות מוקצים מאות מטוסים.

## ראו גם

* התוכנית הנאצית להרי אורל

## הערות שוליים

קטגוריה:גרמניה הנאצית: צבא וביטחון
קטגוריה:ברית המועצות במלחמת העולם השנייה
קטגוריה:פרויקטים של גרמניה הנאצית שננטשו
קטגוריה:זירת מזרח אירופה במלחמת העולם השנייה
אליהו אזולאי

הרב **אליהו אזולאי** (י' בכסלו ה'תר"ס, דצמבר 1899 – כ' באדר א' ה'תשמ"ו, מרץ 1986) היה מקים ורב מושב מגדים ומחבר ספרים.

## ביוגרפיה
נולד ליצחק וליקות (לבית עמאר) ברבאט שבמרוקו. בילדותו למד בבית ספר אליאנס ואצל חכמי העיר, לדבריו הוא "גדל באווירה חב"דית". בתרע"ט התחיל ללמוד ראיית חשבון בהתכתבות באוניברסיטת סורבון. בתום לימודיו הוא עבר לקזבלנקה.

בתש"ז סייע לרבי רפאל עבו ולרב אברהם קלמנוביץ, להקים את מוסדות 'אוצר התורה', ושימש בהתנדבות כמזכיר הכללי של המוסדות. במוסדות היו ישיבות ותלמודי תורה בהם למדו אלפי תלמידים.

עלה לישראל עם הקמתה בתש"ח. במשך תקופה קצרה התגורר במחנה עולים ליד נתניה.

ב-15 באוגוסט 1949 ייסד את מושב מגדים יחד עם 96 משפחות עולים, רובן ממרוקו. המושב החל כמושב דתי, ונקרא בתחילה "צפון עתלית" ו"עתלית ב'". המושב הוקם על אדמות שהיו שייכות לעיירה הערבית א-טירה. אזולאי הנהיג את היישוב. באופן רשמי הוא עסק במושב בהנהלת חשבונות, ועסק גם בענייני ציבור.
כן היה חבר במרכז המושבים ושימש בו כראש הוועדה הדתית. במסגרת זו הקים בתי כנסיות ומקוואות במושבי העולים.

בשנת תשכ"ח (1968) יצא לגמלאות והקים בחיפה מרכז סיוע לקשישים בעיקר בנושאים בירוקרטיים.

נפטר בכ' באדר א' תשמ"ו. נקבר בהר הזיתים.

## חיים אישיים
בשנת תרפ"ה נישא לפנינה, בת אחיו אברהם, לזוג היו שישה ילדים.

## ספריו
חיבר מספר ספרי הלכה והגות, בלשון פשוטה וקלה להבנה. לספריו הסכמות מאת הרבנים: מאיר ועקנין, יעקב סודרי, יצחק חזן, שלום משאש, אליהו בקשי דורון, אברהם חפוטא, שאר ישוב הכהן ועוד רבים. הוא פרסם גם שבחים על ספריו ממספר פוליטיקאים דוגמת יגאל ידין, זבולון המר, משה קצב ועוד ח"כים רבים. הביא גם מספר שבחים מרבניות ומורות.

לצורך כתיבת ספרו הוא התכתב עם רבנים רבים ביניהם הרב יוסף משאש, הרב משה מלכה הרב עובדיה יוסף ועוד.
* 
* 
* 
* 
* **אגרת לאשה**, ירושלים תשל"ז
* 
* 
* 
* 

## קישורים חיצוניים
* 
* 
## הערות שוליים

קטגוריה:ישראלים ילידי מרוקו
קטגוריה:מגדים: אישים
קטגוריה:מחברי ספרות תורנית
קטגוריה:מייסדי מושבים
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1901
קטגוריה:ישראלים שנפטרו ב-1986
מנדלת חול טיבטית

ממוזער|מנדלת חול
**מנדלת חול טיבטית** (בסינית: **沙壇城/壇城沙畫**, בטיבטית: **དཀྱིལ་འཁོར།**) היא מסורת ייחודית של הבודהיזם הטיבטי הכוללת יצירה והרס של מנדלות העשויות מחול צבעוני. לאחר יצירת המנדלה ועשיית כל הטקסים הפולחניים הנלווים, נהרסת המנדלה בהתאם לתפיסה הבודהיסטית בטבע החולף של החיים החומריים. מנדלה זו היא כלי להשגת חוכמה וחמלה, ולהגיע להארה. היא מתארת הרכב גאומטרי מאוזן שבו שוכנים אלוהויות.

## מבנה וחומרים
בעבר החול שהשתמשו לבניית המנדלה הייתה מכתישה של אבן צבעונית. בעידן המודרני אבנים לבנות פשוטות נטחנות ונצבעות בדיו אטום על מנת לקבל את אותו אפקט. בנוסף מערבבים את החול הזה עם פחם, גבס, ואבן חול רגילה ואדומה על מנת לקבל את הגוון הרצוי. כמו כן לעיתים מוסיפים קמח תירס, אבקת פרחים ושורשי וקליפות עץ. הנזירים מעדיפים להשתמש בריכוז גבוה וצפוף של חול כדי למזער הפרעות כגון רוח או התעטשות.
ממוזער|הנזירים בשעת פעולה עם הצ'אק פור
הנזירים מציירים על גבי לוח, שולחן או על הרצפה לפני הנחת החול, את הדגם הגאומטרי הרצוי, בעזרת חוטים או סרגלים ומחוגה גדולה וקטנה עם גיר מיוחד. אז מניחים את החול על התרשימים בעזרת צינוריות מיוחדות הנקראות  העשויות מתכת עליהן הנזירים מקישים בעדינות עם מקל על מנת לאפשר לחול לזרום בצורה עדינה ומדויקת על התרשים. יש מנדלות שמונחות בעזרת האצבעות בלבד.

בשל מורכבות העבודה ובהתאם לגודל וייעוד המנדלה, הפרויקט יכול להיעשות מכמה ימים עד מספר שבועות. מנדלת הקלאצ'קרה למשל, המכילה 722 אלוהויות המתוארות בתוכה, יכולה לקחת כמה שבועות ואילו מנדלות קטנות יותר כמו לאלוהות ימנטקה הדורשת פחות גאומטריה נערכות במשך ימים מספר.

מקובל שצוות של נזירים יעבוד יחד על פרויקט, תוך עבודה בכל פעם על מקטע אחר. העבודה מלווה במוזיקה ובמזמורים מקודשים כדי להפעיל את האנרגיה האלוהית של האלים השוכנים במנדלה. הנזירים מתעסקים בפעולה זו שעות רבות תוך התרכזות ומאמץ בפרטים הקטנים ונוצרת פעולה מדיטטיבית. מקובל שהדלאי לאמה גם יעצב מנדלה זו. לאחר שהמנדלה מוכנה היא נהפכת למקודשת ובעלת כוחות של טיהור וריפוי. כוחה המרפא של המנדלה משתרע על כל העולם עוד טרם פיזורה למים זורמים.
ממוזער|מנדלה שעדיין לא הושלמה והחול הצבעוני שמחולק לקעריות
העבודה נעשית מהאמצע כלפי חוץ. המנדלה מייצגת במרחב דו-ממדי את העולם של התלת מימד. הנזירים מדמים אותה כארמון תלת־ממדי.

## הרס פולחני
הרס המנדלה נחשב לפעולת על בתרבות הטיבטית, על מנת להעביר את המסר של הארעי והחולף. אף האלוהויות עצמן נהרסות בסדר מסוים יחד עם שאר המוטיבים. החול נאסף לצנצנת, נעטף בבד משי ומושלך לנהר או לכל מקור מים הנמצא בתנועה. המטרה היא לשחרר אותה חזרה לטבע כדי לפזר את אנרגיית הריפוי - ההילינג של המנדלה ליצורים שחיים במים ביבשה ובאוויר. הטקס מלווה בתהלוכה ססגונית של נזירים עם כלי נגינה ומזמורים בליווי קהל.

## ראו גם
* רנגולי
* מנדלה
* קולאם

## קישורים חיצוניים

## הערות שוליים

קטגוריה:בודהיזם טיבטי
חוסיין וחיד ח'וראסאני

**חוסיין וחיד ח'וראסאני** (בפרסית: حسین وحید خراسانی; נולד בשם מוחמד-חוסיין מולה-סאלח (בפרסית: محمدحسین ملاصالح); ב-1 בינואר 1921) הוא אייתוללה איראני בדרגת מרג'ע תקליד המשמש כראש החווזה של קום (הסמינר של קום).

## ביוגרפיה
הוא משמש כראש הסמינר של קום. ח'וראסאני נחשב לסמכות הדתית השיעית המלומד ביותר בחיים על ידי מספר חוקרים.

ח'וראסאני נולד בנישאפור, עיר 130 ק"מ מערבית למשהד, לשיח' אסמאעיל ח'וראסאני, עולמא ונואם נערץ.

את השכלתו הדתית החל בגיל צעיר במשהד, והשלים את ההשכלה המוקדמת ולימודי השפה הערבית שלו אצל השייח' שמס ואל-מוחקי אל-מוג'אני. לאחר מכן עבר לבית הספר "מירזה ג'עפר" וסיים את לימודיו בדרג הביניים אצל שייח' חוסיין בירסי, מירזה אחמד כיפאי, אבו אל-קאסם אל-חכים אל-אילאחי ושיח' חוסיין-עלי אל-עוספיה. הוא גם השתתף בשיעורים של מירזה מהדי אל-עספהאני, השייח' מהדי אל-אישתיאני והשייח' מוחמד נהאונדי . הוא קיבל אג'אזה (בערבית: الإِجازَة, המהווה מעין אישור באסלאם למסירת טקסט) ממורו סעיד מוחמד חוג'את קו-קאמרי.

הוא עבר לנג'ף שבעיראק ב-1949 ולמד בבית הספר היזדי עשר שנים. הוא השתתף בשיעוריו של השייח' מוחמד-חוסיין נאיני במשך שנה; אבו אל-חסן אל-עוספיה לשנתיים; שייח' מוסא חונסרי במשך שש שנים; אגא דיא אל-דין אל-עיראקי, סייד ג'מאל אל-דין אל-גולפאיגאני, השייח' קדים אל-שיראזי, סייד עבד אל-האדי אל-שיראזי וסעיד מוחסין אל-חכים. הוא למד אצל סייד אבו אל-קאסם אל-כואי שתים-עשרה שנים, והפך לאחד מתלמידיו החשובים.

הוא חזר למשהד ב-1972, ולימד שם קצת פחות משנה, ולאחר מכן נסע לקום, שם קבע את מקום מושבו.

עמדתו של ח'וראסאני לגבי הממשל האיראני הייתה מעורפלת יחסית, והוא נחשב - אם בכלל - למבקר עקיף. הוא צוטט לעיתים קרובות בהרצאותיו כמי שמערער על דעותיו של המנהיג העליון של איראן.

הוא חותנו של סאדק לאריג'אני.

בשנת 2023 מתה אשתו של ח'וראסאני.

## קישורים חיצוניים
* 

## הערות שוליים

קטגוריה:אנשי דת איראנים
קטגוריה:אנשי דת מוסלמים שיעים
קטגוריה:איראנים שנולדו ב-1921
מגדל אמות הלח"י B

**מגדל אמות הלח"י B** (הנקרא גם "**מגדל הפארק**") הוא גורד שחקים בבני ברק המשמש למסחר ולמשרדים. גובה המגדל 186.75 מטרים והוא בעל 47 קומות. הבניין נמצא במתחם העסקים הצפוני בבני ברק, בסמוך לקניון איילון ולתחנת הרכבת בני ברק – רמת החייל, והוא בבעלותן של אמות השקעות וקבוצת אלייד.

## הבניין
המגדל הוקם על שטח בו פעל עד לראשית העשור השני של המאה ה-21 מרכז השירות המרכזי של חברת צ'מפיון מוטורס. לצידו של מגרש זה, מהעבר השני של הכביש הצמוד לו, המוביל לרחוב הלח"י מגשר מבצע קדש הסמוך, שכן, עד 2024, מטה החברה.

הבניין מתנשא לגובה 186.75 מטרים ובעל 47 קומות - קומת לובי, 2 קומות מסחר, 42 קומות משרדים, ו-2 קומות טכניות בראש המבנה. שטחה של כל קומה בבניין הוא כ-2,000 מ"ר ושטח המבנה כולו כ-100,000 מ"ר, הבניין הוא הבניין ה-11 בגובהו בישראל וה-3 בגובהו בבני ברק.

## ראו גם
* גורדי שחקים בישראל

## הערות שוליים

אמות הלח"י
אמות הלח"י
קטעי הווידאו הביתיים המצחיקים ביותר של אמריקה

**America's Funniest Home Videos**, אשר נקראת גם **America's Funniest Videos** (או בקיצור **AFV**), היא תוכנית טלוויזיה אמריקאית המשודרת בערוץ ABC בה מוצגים סרטונים מצחיקים שצולמו על ידי אנשים פרטיים שלא כחלק מהתוכנית ונשלחו לצוות ההפקה של התוכנית. הסרטונים כוללים לרוב קטעים מצחיקים עם חיות מחמד, ילדים, מתיחות מבוימות ותקריות בלתי צפויות. בסוף כל פרק הקהל בוחר את הסרטון הפופולרי ביותר מבין קומץ סרטונים בולטים. הסרטון המנצח מקבל בדרך כלל פרס כספי, ופרס גדול יותר מוענק לזוכה בפרק סיום העונה.

התוכנית החלה במקור כספיישל טלוויזיוני בשנת 1989, והחל מינואר 1990 שודרה מדי שבוע בשעות הפריים טיים. את פרק הספיישל ואת שמונה העונות הראשונות של התוכנית הנחה במקור הקומיקאי בוב סאגט. לאחר שסאגט פרש מהתפקיד ב-1997, החליפו אותו ג'ון פוגלסאנג ודייזי פואנטז במשך העונה התשיעית והעשירית של התוכנית. החל משנת 2001 טום ברג'רון הנחה את התוכנית במשך 15 עונות עד 2015. אלפונסו ריביירו מנחה את התוכנית משנת 2015 ואילך.

התוכנית התבססה במקור על התוכנית היפנית "Fun TV with Kato-chan and Ken-chan" אשר שודרה במקור ביפן בין השנים 1986 עד 1992. לאורך השנים הופקו גרסאות מקומיות לתוכנית במדינות גרמניה, הממלכה המאוחדת, פולין, ספרד, שוודיה, אוסטרליה, צרפת, הולנד, בלגיה, איטליה, צ'כיה, וצ'ילה.

בישראל הסדרה שודרה בערוץ המזרח התיכון בשנות התשעים.

## מנחים
* בוב סאגט (1989–1997)
* ג'ון פוגלסאנג ודייזי פואנטז (1998–1999)
* טום ברג'רון (2001–2015)
* אלפונסו ריביירו (2015–הווה)

## פרסים ומועמדויות

## קישורים חיצוניים
* 

## הערות שוליים

קטגוריה:ABC: תוכניות וסדרות
קטגוריה:ערוץ המזרח התיכון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1989
קנאבסטרופר

**קנאבסטרופר** (באנגלית: **Knabstrupper** או **Knabstrup**) הוא גזע דני של סוס דם חם. ידוע בעיקר כסוס רכיבה, אך משמש גם כסוס רתמה וכחיית קרקס.

## היסטוריה
מקורותיו של הקנאבסטרופר אינם ודאיים לחלוטין, אך מאמינים שהוא נובע מהסוסים המנומרים הפרהיסטוריים שהיו ילידי חבל הארץ שנקרא כיום ספרד. ציורי מערות המתארים סוסים עם כתמים דומים לאלו של הקנאבסטרופרים שנמצאו באזורים אלו.

הגזע המודרני הוקם בדנמרק בשנת 1812, כאשר סוסת ערמונים עם סימני שמיכה מורכבת נמר הוגדלה לסוס פרדריקסבורג בצבע אחיד.

### שיאים וירידה
תפוצת קנאבסטרופר הגיעה לשיאה ב, וסוסים אלו שימשו למגוון מטרות, ביניהם חקלאות, רכיבה וציד. אולם, בתחילת המאה ה-20 חלה ירידה בגזע עקב מספר גורמים, ביניהם מלחמות, מגפות ומיכון חקלאי.

### כיום
כיום, סוסי הקנאבסטרופר פופולריים ברחבי העולם ומוערכים בזכות יופיים, אתלטיותם ומזגם הטוב. הם משמשים למגוון מטרות, ביניהם רכיבה, רכיבה טיפולית, קפיצות ראווה ומרוצים.
## מאפיינים בולטים
* **פרווה מנומרת:** ידוע בעיקר בזכות הכתמים הייחודיים שלו, עם דפוסים הנעים בין פרווה מוצקה ועד כתמים מלאים של נמר.
* **מגוון גדלים:** מגוון רחב בגודל ובמבנה, בהתאם לקווי הדם. רובם עומדים בגובה של בין 154 ל-162 ס"מ, אך יכולים להיות גבוהים יותר. קיימים גם סוסי פוני קנאבסטרופר.
* **שלושה סוגים:** ניתן לחלק אותם לשלושה סוגים עיקריים:
** **סוס ספורט:** בעל השפעה גדולה יותר של דם חם, מצטיין בדרסאז', אירועים וקפיצות ראווה.
** **סוג בארוק:** מבנה קלאסי יותר, קצר וחזק יותר.
** **פוני:** מתנשא לגובה של פחות מ-170.2 ס"מ, פופולרי בקרב ילדים בשל צבעוניותו ומזגו העדין.
* **אופי:** אתלטיים ואלגנטיים, עם פעולה חיה אך נוחה, נלהבים אך צייתנים. בעלי סיבולת רבה וקל לאימון.

## קישורים חיצוניים

## הערות שוליים

קטגוריה:גזעי סוסים
תיימור ג'ונבלאט

**תיימור וליד ג'ונבלאט** (בערבית: **تيمور جنبلاط**; בתעתיק מדויק: **תַיְמ֫וּר גֻ'נבלאט**; באנגלית: **Taymur Jumblatt**; נולד ב-1982) הוא דרוזי, לבנוני, פוליטיקאי, מנהיג המפלגה הסוציאליסטית הפרוגרסיבית (PSP) מאז יוני 2023.

## היסטוריה משפחתית
תיימור הוא בנו של וליד ג'ונבלאט, המנהיג הקודם של המפלגה, נכדו של כמאל ג'ונבלאט, מייסד המפלגה שנרצח על ידי הסורים בשנת 1977 ונינו של פואד ג'ונבלאט שנרצח בשנת 1921 על ידי יריב פוליטי.

## השכלה
תיימור למד לתואר ראשון במדעי המדינה באוניברסיטה האמריקאית של ביירות ולתואר שני, אף הוא במדעי המדינה, באוניברסיטת סורבון, צרפת.

## קריירה
תיימור היה חבר מן השורה במפלגה שהנהיג אביו, ובשנת 2011 נבחר לסגנו. בבחירות לפרלמנט הלבנוני במאי 2018, הוא נבחר לנציג אזור בחירה "שוף-עאליי", במחוז הר הלבנון. ומאז הוא מנהיג הגוש "".

במרץ 2017 (במלאת 40 שנה לרצח סבו, כמאל ג'ונבלאט), אביו הניח על כתפיו את הכאפייה שלו ובכך סימן אותו כיורשו. בפועל, הוא התמנה לתפקיד מנהיג המפלגה ביוני 2023.

## קשר עם דרוזים ישראליים
בשנת 2009 ביקרה משלחת של דרוזים ישראלים בארמונו של וליד ג'ונבלאט באל-מוח'תארה. בפגישה נכח גם תיימור.

## חיים אישיים
תיימור נשוי לדיאנה זועייתר, בת למשפחה שיעית מהבקאע, שהכיר בעת לימודיהם בסורבון.

## קישורים חיצוניים

## הערות שוליים

קטגוריה:דרוזים לבנונים
קטגוריה:פוליטיקאים לבנונים
קטגוריה:משפחת ג'ונבלאט
קטגוריה:בוגרי האוניברסיטה האמריקנית בביירות
קטגוריה:בוגרי אוניברסיטת פריז
קטגוריה:לבנונים שנולדו ב-1982
פיליפ מיאלייביץ'

**פיליפ מיאלייביץ**' (בפינית: **Filip Mihaljević**; נולד ב-31 ביולי 1994) הוא אתלט קרואטי, זוכה מדליית ארד באליפות העולם באולם (פורטלנד 2016), אלוף אירופה (מינכן 2022), וסגן אלוף אירופה (רומא 2024) בהדיפת כדור ברזל.

## ביוגרפיה
מיאלייביץ' נולד בליבנו, בוסניה והרצגובינה, אך עבר להתגורר עם משפחתו בספליט, קרואטיה. שיחק בצעירותו כדורגל אך החליט להתמקד בקריירת אתלטיקה.

## קריירה
### 2016
#### מדליית ארד באליפות העולם באולם
באליפות העולם באולם שנערכה בפורטלנד, אורגון, ארצות הברית במרץ 2016 זכה במדליית ארד בהדיפת כדור ברזל בשיא אישי חדש של 20.87 מטר, אחרי תומאס וולש מניו זילנד (21.78 מטר) ואנדריי גאג מרומניה (20.89 מטר).

### 2021
#### מדליית ארד באליפות אירופה באולם 2021
באליפות אירופה באולם שנערכה בטורון, פולין במרץ 2021 זכה במדליית ארד בתוצאה של 21.31 מטר, אחרי תומאש סטאנק מצ'כיה (21.62 מטר) ומיכאל הרטיק מפולין (21.47 מטר).

באולימפיאדת טוקיו שנערכה באוגוסט סיים במקום 15 בתוצאה של 20.67 מטר.

### 2022
באליפות העולם באולם שנערכה בבלגרד, סרביה סיים במקום רביעי בתוצאה של 21.83 מטר.

באליפות העולם שנערכה ביוג'ין, אורגון, ארצות הברית ביולי סיים במקום שישי בתוצאה של 21.82 מטר.

באליפות אירופה שנערכה במינכן, גרמניה זכה במדליית זהב בהדיפת כדור ברזל בתוצאה של 21.88 מטר, לפני ארמין סינאנצ'ביץ' מסרביה (21.39 מטר) ותומאש סטאנק (21.26 מטר).

### 2023
באליפות העולם שנערכה בבודפשט, הונגריה באוגוסט סיים במקום שביעי בתוצאה של 21.57 מטר.

### 2024
#### סגן אלוף אירופה
באליפות אירופה שנערכה ברומא, איטליה במרץ 2023 זכה במדליית כסף בהדיפת כדור ברזל בתוצאה של 21.20 מטר, אחרי לאונרדו פאברי מאיטליה (22.45 מטר).

## שיאים אישיים
* הדיפת כדור ברזל : 21.94 מטר (2021) **שיא קרואטיה**
* זריקת דיסקוס: 63.76 מטר (2017)

## קישורים חיצוניים

קטגוריה:הודפי כדור ברזל
קטגוריה:אתלטים קרואטים
קטגוריה:הודפי כדור ברזל באולימפיאדת טוקיו (2020)
קטגוריה:אלופי אירופה באתלטיקה
קטגוריה:קרואטים שנולדו ב-1994
ותיקי וייטנאם נגד המלחמה

**ותיקי וייטנאם נגד המלחמה** (אנגלית:Vietnam Veterans Against the War ; VVAW) הוא ארגון ללא כוונת רווח שהוקם על ידי חיילים אמריקאים שהשתחררו מהצבא האמריקאי והתנגדו להמשך מלחמת וייטנאם. בשנות השביעים, בשיא פעילותו, היו חברים בארגון כ-25,000 חיילים משוחרים והיו לו סניפים ברחבי ארצות הברית. הרוב המכריע של החברים בארגון היו גברים צעירים ששירתו בווייטנאם וחזרו מאוכזבים מהרציונל למלחמה ומההתנהלות האמריקאית בדרום-מזרח אסיה. חברי הארגון שירתו במגוון תפקידים וחילות בצבא ארצות הברית.

## הקמה
ממוזער|ותיקי המלחמה בהפגנה בוושינגטון, 1971
אגון ותיקי וייטנאם נגד המלחמה (VVAW) נוסד ב-1 ביוני 1967 על ידי שישה חיילים משוחררים צעירים שנפגשו בצעדת שלום בניו יורק באפריל באותה שנה. בצעדה השתתפות כ-400,000 איש. במהלך הצעדה הזו, התאספו כ-20 ותיקי מלחמת וייטנאם תחת כרזה מאולתרת עם הכיתוב "ותיקי וייטנאם נגד המלחמה". ב-1 ביוני 1967 נוסד הארגון. VVAW פרסם מודעה בניו יורק טיימס והזמין חיילים משוחררים המתנגדים למלחמה להצטרף לארגון. מודעות דומות פורסמו בעיתונים נוספים ברחבי ארצות הברית.

## פעילות מרכזיות
### חקירת חייל החורף
חקירת חייל החורף (Winter Soldier Investigation) הייתה אירוע תקשורתי שמומן על ידי ארגון ותיקי וייטנאם נגד המלחמה שנערך בין התאריכים ה-31 בינואר ל-2 בפברואר 1971. מטרת האירוע הייתה לחשוף פשעי מלחמה שכנראה ביצעו הכוחות האמריקאים ובעלי בריתם במלחמת וייטנאם. האירוע התרחש בדטרויט בהשתתפות של 109 ותיקי מלחמה ו-16 אזרחים. חיילים משוחררים מכל זרועות הצבא, כמו גם קבלנים אזרחיים, אנשי רפואה ואקדמאים, העידו על פשעי מלחמה שביצעו בין השנים 1963-1970. העדויות צולמו ועובדו לסרט תעודי.

### זריקת המדליות של ותיקי וייטנאם
ממוזער|זריקת מדליות וסמלי הוקרה אחרים בהפגנת ותיקי וייטנאם נגד המלחמה
אירוע המחאה הידוע ביותר שהארגון ארגן קיבל את הכינוי קניון דיואי ||| (Dewey Canyon III). בשבוע שבין ה-17 ל-23 באפריל 1971 התאספו בוושינגטון כאלף חברי VVAW אליהם הצטרפו חברות מארגון אמהות כוכבי זהב אמריקאיות (American Gold Star Mothers), אמהות ששכלו את ילדיהן במלחמה. שיא המחאה התקיימה ב-23 באפריל כאשר 800 חיילים ותיקים ממלחמת וייטנאם השליכו את המדליות, הסרטים, התעודות ומדי הצבא שלהם על מדרגות בניין הקפיטול. המוחים ראו במעשה זה סמל חזק לדחיית ההוקרה שקיבלו עבור השתתפותם במלחמה שעתה התנגדו לה. רבים מהם הרגישו שהמדליות והעיטורים לא שיקפו את המציאות הקשה של המלחמה ואת הסבל שחוו. אירוע זה נחשב לאחד הרגעים המשמעותיים ביותר בתנועת המחאה נגד מלחמת וייטנאם והוא משך תשומת לב תקשורתית רבה. הוא סימל את הקרע העמוק בחברה האמריקאית סביב המלחמה ואת המצוקה של החיילים ששבו ממנה. אירוע זריקת המדליות של ותיקי וייטנאם השפיע על דעת הקהל ותרם ללחץ הציבורי על הממשל האמריקאי לסיים את המלחמה.

### פעילות לאחר המלחמה
לאחר המלחמה ותיקי וייטנאם נגד המלחמה פעלו גם כדי להכיר בזכאותם של החיילים המשוחררים בטיפול ותמיכה במצבים בריאותיים עיקריים הקשורים לווייטנאם, כמו הפרעת דחק פוסט טראומטית והשפעות החשיפה לאייג'נט אורנג'.

## קישורים חיצוניים

* אתר ותיקי וייטנאם נגד המלחמה
* 

## הערות שוליים

קטגוריה:מלחמת וייטנאם
קטגוריה:מחאה בארצות הברית
קטגוריה:אנטי מלחמה
אדווין אופלר

**אֶדְוִין אוֹפְּלֶר** (בגרמנית: **Edwin Oppler**; 18 ביוני 1831–6 בספטמבר 1880) היה אדריכל גרמני-יהודי. בסגנונו הנאו-גותי עיצב מספר בתי כנסת ברחבי גרמניה, אשר לימים נהרסו כולם במהלך ליל הבדולח.

## חייו
אופלר נולד באלס, בנם השני של סלו אופלר, סוחר יין, ומינה לבית זלדיס. למד בבית הספר היסודי באלס בין השנים 1837–1840, ובהמשך בבית הספר בברסלאו. ב-1849 נסע להנובר, שם למד אצל קונרד וילהלם האזה באוניברסיטה הטכנית עד 1854, ולאחר מכן התלמד כנגר.

לאחר שהתמנה לחבר באגודת האדריכלים והמהנדסים של הנובר בשנת 1856, הוא בילה את ארבע השנים הבאות בבריסל ובפריז, שם עבד במשרדי הופמן ומסנו, יחד עם אמן הוויטראז' אז'ן-סטניסלס אודינו, ובעיקר עם האדריכל אז'ן עמנואל ויולה-לה-דוק. בתפקידו זה השתתף בשיקום קתדרלת נוטרדאם ורכש את הידע שלו באדריכלות גותית. הוא חזר להאנובר ב-1861.

בשנת 1866, שבה מונה לממונה בנייה, נישא לאלה כהן, בתו של הרופא הקיסרי, הרמן כהן. נולדו להם ארבעה בנים: ארנסט, צייר וחרת; אלכסנדר, פסל; ברתולד, רופא; וזיגמונד, משפטן.

הוא רכש מוניטין בקהילה היהודית בעיקר באמצעות בתי הכנסת שתכנן ועיצוביו לבתי קברות יהודיים, וכן באמצעות מבני מסחר ומגורים רבים, שתוכננו ללקוחות אצילים ובורגנים. פרט לכך, תכנן את טירת בראונפלס ואת טירת מריינבורג שבהנובר יחד עם האזה. מ-1872 עד 1878 הוציא לאור כתב עת, Die Kunst im Gewerbe (אמנות מסחרית) והפעיל סטודיו יחד עם פרדיננד שורבאך.

רבים מבנייניו נהרסו בהפצצות במלחמת העולם השנייה. אחד מבנייניו הגדולים והמוכרים, בית הכנסת החדש בהנובר, נשרף במהלך ליל הבדולח.

הוא נפטר ממה שנדמה כמחלת לב דוהרת בגיל 49.

## עבודות נבחרות

קובץ:Neue_Synagoge_in_Breslau.jpg|טקסט=Neue Synagoge, Breslau| בית הכנסת החדש, ברסלאו
קובץ:Halberg_SR_19_(fcm).jpg|טקסט=Schloss Halberg [de]| טירת הלברג
קובץ:Zedler_&_Vogel_PC_04408_(1905)_Hannover,_Synagoge,_Bildseite.tiff|טקסט=Neue Synagoge, Hanover|בית הכנסת החדש, הנובר
קובץ:2013-08-05_Ehem._Jugendhof_Rheinland-_Haus_Heisterberg,_Königswinter-Niederdollendorf_IMG_4977.jpg|טקסט=Haus Helsterberg [de]| בית הלסטרברג


## קישורים חיצוניים

## הערות שוליים

קטגוריה:אדריכלים יהודים גרמנים
קטגוריה:גרמנים שנולדו ב-1831
קטגוריה:גרמנים שנפטרו ב-1880
נזיה דבור

**נזיה דבור** (בערבית: **نزيه دبور**; נולד ב-4 ביולי 1962) הוא ראש המועצה המקומית בית ג'ן משנת 2024. עורך דין במקצועו.

## ביוגרפיה
נולד וגדל בכפר בית-ג'ן, ולו שש אחיות ושלושה אחים.

למד בבית ספר יסודי בכפר וסיים תיכון בכפר ראמה בשנת 1980.

בשנת 1980 התגייס לצה"ל ושירת בחיל המודיעין. עשה שירות קבע במשך כשלושים שנה שבהן מילא שורת תפקידים. במהלך השירות זכה בשלושה צל"שים של הרמטכ"ל על פעילותו. שימש כיועץ משפטי באגף לוגיסטיקה רפואה ומרכזים. השתחרר משירות בשנת 2009 בדרגת אלוף-משנה.

בשנת 2009 הקים יחד עם צעירים דרוזים את עמותת "אופקים לעתיד", הפועלת בכפרים הדרוזים ומטרתה קידום בני העדה הדרוזית בישראל. שימש כיו"ר העמותה מאז הקמתה ועד לבחירתו לראשות המועצה.

בשנת 2010 הקים חברה לייעוץ אסטרטגי ביטחוני ושימש כיועץ אסטרטגי למשרד הביטחון.

בנוסף הקים את המכינה הקדם צבאית כדי להקל על הצעירים הדרוזים את הליך הגיוס לשירות חובה, במיוחד בשל קשיי שפה.

בשנת 2016 יזם את הקמת הצרכנייה החברתית הראשונה של רשת המזון החברתית 'צרכניית העיר' בחברה הדרוזית בכפר בית-ג'ן.

בבחירות לרשויות המקומיות ב-2013 התמודד לראשות המועצה וזכה בסיבוב הראשון לתמיכה של 28.23%. עלה לסיבוב שני מול ביאן קבלאן והפסיד לאחר שזכה ל-42.64% מהקולות לעומת 57.36% לקבלאן.

בבחירות לרשויות המקומיות ב-2018 התמודד לראשות המועצה בשנית, קיבל 25.74% מהקולות ולא עלה לסיבוב שני.

בבחירות ב-2024 התמודד לראשות המועצה בשלישית. בסיבוב הראשון זכה לתמיכה של 23.9% מהקולות, עלה לסיבוב שני מול ראש המועצה המכהן ראדי נג'ם וניצח עם 58.10% מהקולות לעומת 41.90% לנג'ם.

הוא בעל תואר ראשון במשפטים מהמרכז הבינתחומי הרצליה. כעורך דין התמחה במשפט מסחרי.

הוא נשוי לאנג'אל ואב לחמישה. מתגורר בבית ג'ן.

## קישורים חיצוניים
* 
* 
* 
* נזיה דבור, באתר מועצה מקומית בית ג'ן

## הערות שוליים

קטגוריה:ראשי מועצת בית ג'ן
קטגוריה:פוליטיקאים דרוזים ישראלים
קטגוריה:אלופי-משנה בצה"ל
קטגוריה:עורכי דין ישראלים
קטגוריה:בוגרי המרכז הבינתחומי הרצליה: משפטים
קטגוריה:ישראלים שנולדו ב-1962
אנדריי דטלף

**אנדריי דטלף** (ברוסית: **Андрей Антонович Детлаф**; (16 באפריל 1922 - 10 באפריל 2003) היה פיזיקאי סובייטי-רוסי בעל שורשים יהודים. הוא התמחה בכתיבת ספרי לימוד בפיזיקה.
## קורות חיים
אנדריי דטלף נולד בשנת 1922 בכפר שבמחוז מוסקבה למשפחה מעורבת יהודית-גרמנית. אביו היה ממוצא גרמני, פעיל בהמפלגה הסוציאל-רבולוציונרית. בזמן לימודים במכון הטכנולוגי של ציריך הוא פגש בחורה יהודיה שלמדה רופאה. הם התאהבו, אך משפחתה שבראשה עמד רב מקוברין התנגדה נחרצות לקשר זה. הם התחתנו בשנת 1911. תוך זמן קצר נולדה ביתם טטיאנה שהייתה פרופסור לביולוגיה. אם המשפחה נפטרה כאשר אנדריי היה בן 17. מצד אמו הוא היה קרוב משפחה של יעקב פנובקו.

בשנת 1939 אנדריי דטלף סיים לימודי בית ספר בהצטיינות וקיבל זכות להתקבל למוסד להשכלה גבוהה ללא בחינות קבלה. הוא התחיל ללמוד פיזיקה באוניברסיטת מוסקבה. ביולי 1941 הוא נשלח לבניית ביצורים. באוקטובר הוא התנדב לשורות הצבא האדום. בסוף 1941 הוא נשלח להמשך לימודים באקדמיה להנדסה של חיל האוויר הסובייטי. הוא סיים את הלימודים עם מדליית זהב וקיבל הסמכה כמהנדס. הוא נשלח למשרד תכנון של מנועי מטוסי קרב ובו היה נציג חיל האוויר. בשנת 1950 הוא שוחרר משירות.

בשנת 1950 דטלף החל ללמוד תואר שלישי במכון להנדסת אנרגיה במוסקבה. לאחר סיום הלימודים, בשנת 1953 הוא התחיל ללמד פיזיקה במכון למהנדסי תעשיית הבדים במוסקבה. בהמשך הוא הכיר את בוריס יאבורסקי וביחד הם כתבו ספר ללימודי פיזיקה לסטודנטים להנדסה. ספר זה זכה להצלחה גדולה ועבר מספר מהדורות, לרבות מהדורה שיצאה לאור בשנת 2003.

בשנת 1965 דטלף חזר למכון להנדסת אנרגיה בה סיים תואר שלישי והחל ללמד פיזיקה. בשנת 1978 הוא מונה לפרופסור.

במהלך הקריירה דטלף כתב כ-100 ספרים בפיזיקה. חלקם תורגם לאנגלית.

דטלף היה שותף לחלק של מחקרים של אחותו בתחום ביולוגיה.

## קישורים חיצוניים
* דטלף על חייו ומשפחתו 
* ביוגרפיה

קטגוריה:פיזיקאים יהודים רוסים
קטגוריה:מדענים יהודים סובייטים
קטגוריה:מחברי ספרי לימוד
קטגוריה:סובייטים שנולדו ב-1922
קטגוריה:נפטרים ב-2003
קו וטזל

**רופיר מדיסון קו וטזל** (באנגלית: **Ropyr Madison Koe Wetzel**; נולד ב-14 ביולי 1992) הוא זמר-יוצר קאנטרי אמריקאי.

## ביוגרפיה
וטזל נולד ב-14 ביולי 1992 בפיטסבורג, מזרח טקסס. את העניין שלו במוזיקה עוררה אמו, זמרת שלקחה אותו לסיבובי הופעות מגיל צעיר. בתחילה וטזל איזן ספורט ומוזיקה במהלך נעוריו, אך התמקד בסופו של דבר במוזיקה לאחר שעזב את אוניברסיטת טרלטון סטייט בשנת 2012. הוא הקים את הלהקה Koe Wetzel & the Konvicts, והוציא את המיני-אלבום הראשון שלהם, *Love and Lies*, ביוני 2012.

ב-5 בינואר 2015 הוציא לאור את אלבום הבכורה שלו, *Out on Parole*, איתו צבר קהל מאזינים משמעותי.

ב-17 באוגוסט 2016 הוציא לאור את אלבומו השני, *Noise Complaint*. אלבום זה הוא שביסס את מעמדו בתור כוכב בטקסס, שכולל רצועות פופולריות כמו "February 28, 2016", "Something to Talk About" ו-"Tell It All Town".

ב-15 בדצמבר 2017 הוציא לאור את הסינגל "Austin".

ב-21 ביוני 2019 יצא לאור אלבומו השלישי, *Harold Saul High*.

ב-30 ביוני 2020 הוציא לאור את הסינגל "Sunday or Munday". ב-20 בנובמבר הוציא לאור את אלבומו הרביעי *Sellout*. האלבום היה הראשון שלו תחת הוצאת חברת תקליטים גדולה. שם האלבום מתייחס לחששות לגבי פגיעה ביושרה האמנותית שלו עם חוזה הקלטות גדול.

ב-8 באפריל 2022 הוציא לאור את הסינגל "April Showers". ב-26 באוגוסט הוציא לאור את הסינגל "Creeps". ב-16 בספטמבר הוציא את האלבום *Hell Paso*.

ב-13 בינואר 2023 השתתף בסינגל "Wasted" של דיפלו יחד עם קודאק בלאק. ב-21 באפריל השתתף בסינגל "That's Why We Fight" של אלה לנגלי. ב-1 בדצמבר הוציא את המיני אלבום *Koe Wetzel Presents... Wetzel's Wonderland*.

ב-8 במרץ 2024 הוציא לאור את הסינגל "Damn Near Normal". ב-12 באפריל הוציא את הסינגל "Lives (Black Cat) 9". ב-17 במאי הוציא את הסינגל "Sweet Dreams". ב-7 ביוני הוציא את הסינגל "High Road" בהשתתפות ג'סי מורף.

## סגנון מוזיקלי והשפעות
וטזל הוא מוזיקאי קאנטרי הידוע בשילוב השפעות קאנטרי, גראנג', רוק אנד רול וראפ במוזיקה שלו. החינוך של וטזל כלל חשיפה למוזיקת קאנטרי של שנות ה-90 מאמו וראפ מאביו. הוא גילה את מוזיקת הגראנג', במיוחד את נירוונה, כשהיה תלמיד בכיתה ח', מה שהותיר השפעה מתמשכת על הסגנון המוזיקלי שלו.

## דיסקוגרפיה
* 2015: *Out on Parole*
* 2016: *Noise Complaint*
* 2019: *Harold Saul High*
* 2020: *Sellout*
* 2022: *Hell Paso*
* 2024: **

## פרסים ומועמדויות

## קישורים חיצוניים
* 

## הערות שוליים

קטגוריה:זמרי קאנטרי אמריקאים
קטגוריה:אמריקאים שנולדו ב-1992
דרך טראיאנוס החדשה

[שמאל|ממוזער|300x300 פיקסלים| דרך הים (סגול), דרך המלך (אדום) ודרכי מסחר עתיקות נוספות, בסביבות [1300-1309 לפנה"ס|1300 לפני הספירה]]
[ממוזער|200px|שמאל|אבן המיל הראשונה בדרך טראיאנוס החדשה, [המוזיאון הארכאולוגי בעקבה]]
**דרך טראיאנוס החדשה** (בלטינית: **Via Traiana Nova** או Via Nova Traiana), שנודעה בעברהּ בשם דרך המלך, הייתה דרך רומית שנסללה על נתיב הדרך הקדומה בהוראת הקיסר טראיאנוס בפרובינקיה ערביה, מאיילה שלחוף הים האדום ועד בוסרה. שורה של אבני מיל לאורך הדרך מלמדת כי היא נסללה בשנים 111–114. כינויה "החדשה" נועד לבדל אותה מוויה טראיאנה שבאיטליה. 

בניית דרך טראיאנוס החדשה החלה זמן קצר לאחר סיפוח הממלכה הנבטית וחלקים של חצי האי ערב לפרובינקיה הרומית ערביה בפיקוח המושל גאיוס קלאודיוס סוורוס . בנייתה הושלמה בתקופת הקיסר אדריאנוס. הדרך הייתה חלק ממערכת הלימס הערבי . בסוף המאה ה-3, בתקופת דיוקלטיאנוס, נסלל המשך לדרך טראיאנוס החדשה שהוליך מבוסרה דרך דמשק ותדמור עד לנהר פרת. דרך זו נקראה בשם **'.

==הדרך כיום==
כיום עובר כביש 35 [[ירדן|הירדני]] לאורך תוואי הדרך, וכל עריה הגדולות של ממלכת [[ירדן]] נמצאות לאורכה (מדרום לצפון): [[עקבה]], [[מען (ירדן)|מען]] ([[פטרה]]), [[כרכ]], [[עמאן]], [[זרקא (עיר)|זרקא]] ו[[אירביד]]. הדרך מתחברת ל[[דרך הים]] ב[[חמת גדר]]. בכל הערים הללו שכנו [[מצודה|מצודות]] להגנה על נוסעים ולגביית [[מס]]י מעבר.

בשל ה[[קניון (גאולוגיה)|קניונים]] העמוקים החורצים את הרמה הירדנית לכיוון [[בקעת הירדן]], המעבר מערבה, לכיוון ארץ ישראל, אפשרי רק באזור [[הנגב]] ו[[הערבה]], ואכן באזור זה נמצאות דרכי מסחר עתיקות לכיוון [[באר שבע]] ו[[עזה]]. המעבר האפשרי היחיד מצפון ל[[ים המלח]] הוא בירידה אל בקעת הירדן ל[[גשר אדם]] וממנו, דרך [[נחל תרצה]], אל [[שכם]].

==קישורים חיצוניים==
* [[ישראל רול (ארכאולוג)|ישראל רול]], "[https://kotar.cet.ac.il/kotarapp/index/Chapter.aspx?nBookID=97198033&nTocEntryID=97200178 הדרך החדשה של טראיאנוס]", **ירדן ואתריה** (**אריאל''' 107–108), מארס 1995, עמ' 171–173

## הערות שוליים

קטגוריה:דרכים בארץ ישראל
קטגוריה:דרכים ברומא העתיקה
קטגוריה:ירדן: היסטוריה
הליגה הישראלית בכדורגל חופים 2024

**[[הליגה הישראלית בכדורגל חופים]] 2024** הייתה אירוע של ליגת כדורגל החופים של ישראל, שנערכה בין 15 ביולי ל-19 ביולי 2024 במבנה של טורניר בראשון לציון, ישראל.

בני "פלפלה" כפר קאסם ניצחה את הפועל Towers חדרה בגמר הטורניר בתוצאה 2–4 וזכתה באליפות ישראל בפעם השישית בתולדותיה, כמו כן, הן היו שתי הקבוצות אשר הגיעו לגמר והן קיבלו בצוותא את הזכות להשתתף בגביע אירופה לאלופות. בניגוד לכך, בית"ר ירושלים והפועל "אביסרור משה ובניו" באר שבע היו שתי הקבוצות אשר סיימו במקום האחרון בבתים שלהם, במשחק ההישרדות ביניהם בית"ר ירושלים ניצחה והבטיחה הישארות בליגה; לעומת זאת, הפועל "אביסרור משה ובניו" באר שבע שיחקה משחק מבחן טרום עונה בעונה הבאה נגד מנצחת טורניר מקדים לקבוצות אשר ביקשה לשחק בליגה.

## שלב הבתים

כל שעות המשחקים התקיימו בשעון ישראל .

### בית א'

----

----

### בית ב'

----

----

## הליגה הישראלית בכדורגל חופים לנשים
בנוסף לקיום הליגה לגברים ולראשונה בענף התקיים טורניר נשים בכדורגל חופים בן ארבע קבוצות. בדומה לתקנון של טורניר הגברים, משחקי טורניר הנשים כללו שלושה שלישים, אך בשונה מהם, כל שליש נמשך במשך עשר דקות ולא תריסר דקות.

### חצי גמר

### מקום שלישי

### גמר

### פרסים

## שלב הנוק אאוט

### חצי גמר

### משחק ההישרדות

### גמר

### פרסים

## מלך השערים

## ראו גם
* הליגה הישראלית בכדורגל חופים

## קישורים חיצוניים
* 
* 

## הערות שוליים

קטגוריה:ליגות כדורגל בישראל
קטגוריה:תחרויות כדורגל חופים בישראל
קטגוריה:2024 בישראל: כדורגל
אל-מוח'תארה

**אל-מוח'תארה** (בערבית: **المختارة**, בתעתיק מדויק: **אלמח'תארה**) הוא כפר לבנוני, בנפת שוף, מחוז הר הלבנון. הכפר נחשב ל"מעוז הדרוזים" מאז המאה ה-17.

## אטימולוגיה
אין מקור מוסמך למקור השם וסיבתו.

בפי התושבים השם ניתן למקום משום שהכפר נבחר על ידי המנהיג הדרוזי הראשון, עלי ג'ונבלאט, שהגיע למקום במאה ה-17. השורש הערבי ח'.ת.ר (ختر) הוא בעניין בחירה, כלומר, שם המקום הוא "הנבחרת" (זו שנבחרה).

## מיקום וגאוגרפיה
מוח'תארה שוכנת באזור השוף, כ-50 קילומטרים דרומית מזרחית לביירות, כ-29 קילומטרים מזרחית לעיר החוף דאמור, ו-6 ק"מ מבית-א-דין, בגובה ממוצע של 890 מטרים מעל פני הים, בעמק במורדות המערביים של רכס . מערבית לכפר נפגשים שני יובלים של האוואלי שיורדים מההרים שממזרח. מקום מפגשם נקרא: בִּרְכֶּת אל-עָרוּס (بركة العروس; בעברית: "בריכת הכלה".

## היסטוריה
ביישוב ובסביבתו נמצאו שרידים ארכאולוגיים והמקום נחפר, בשנת 1963, על ידי הארכאולוג הצרפתי . נמצאו 378 כלי צור וביניהם: פגיונות, ראשי חץ, מגל, גרזנים, אזמלים, מהתקופה הנאוליתית. ג'יימס מלארט הציע שחלק מהכלים מתקופה מוקדמת יותר.

מאז המאה ה-17 מוח'תארה היא המעוז של משפחת ג'ונבלאט. זהו מקום הולדתו של וליד ג'ונבלאט, שהיה מנהיג המפלגה הסוציאליסטית המתקדמת בלבנון, עד שנת 2023. הארמון שבו גרה המשפחה, ידוע בכינויו "דאר-אל-מוח'תארה".

## אוכלוסייה
בשנת 2010 היו רשומים בכפר 1,384 בעלי זכות בחירה לפרלמנט הלבנוני, מהם הצביעו בפועל: 557 איש.

על אף היותה "מעוז הדרוזים" מחצית מתושבי הכפר הם נוצרים.

## קישורים חיצוניים
* סיור בכפר וראיונות עם תושבים (בערבית).

## הערות שוליים
 

קטגוריה:לבנון: יישובים
קטגוריה:לבנון: אתרים ארכאולוגיים
רודולף סלגניק

**רודולף סלגניק**  (ברוסית: **Рудольф Иосифович Салганик**; (12 ביוני 1923 - 10 באפריל 2017) היה פביוכימאי אמריקאי-יהודי יליד ברית המועצות. הוא התמחה בחקר דנ"א.
## קורות חיים
רודולף סלגניק נולד בשנת 1923 בקייב (אז בתחומי ברית המועצות כיום באוקראינה) למשפחה יהודית. הוריו היו פקידים. 

לאחר סיום בית ספר בשנת 1940 סלגניק החל ללמוד רפואה במכון לרפואה בקייב. בשנת 1942 הוא גויס לשורות הצבא האדום והמשיך לימודים באוניברסיטה רוסית לאומית לחקר מדעי הרפואה במוסקבה. לאחר קבלת הסמכה הוא היה רופא בגדוד צנחנים והבהמשך, מפ'ש פלוגת רפואה בחטיבת חיל רגלים. נטל חלק בקרבות בהונגריה, אוסטריה וצ'כוסלובקיה. סיים את השירות בדרגת קפיטן.

בשנת 1946 סלגניק החל לעבוד במכון לרפואה בקייב. בשנת 1955 הוא סיים עבודת תואר שלישי.

בשנת 1957 סלגניק עבר לנובוסיבירסק והחל לעבוד במכון לציטולוגיה וגנטיקה של אקדמיה למדעים של ברית המועצות. בשנת 1961 הוא מונה לסגן מנהל המכון וכיהן בתפקיד עד לשנת 1994. במהלך עבודה במכון סלגניק השלים פוסט-דוקטורט.

בשנת 1964 סלגניק החל ללמד באוניברסיטת נובוסיבירסק, משנת 1969 הוא כיהן בדרגת פרופסור.

על פעילותו המדעית בשנת 1979 לסלגניק הוענק פרס ברית המועצות ובשנת 1990 פרס לנין. בנוסף לכך הוא קיבל מספר עיטורים.

סלגניק הדריך 50 עבודות תואר שלישי ו-7 עבודות פוסט-דוקטורט. הוא כתב כ-300 מאמרים מדעיים. הוא היה שותף לכתיבת ספר ביולוגיה לבתי ספר.

בשנת 1981 סלגניק התקבל כחבר בהתכתבות לאקדמיה למדעים ובשנת 1992 קיבל מעמד של חבר בפועל.

החל משנת 1995 סלגניק החל ללמד באוניברסיטה קרוליינה הצפונית.

סלגניק נפטר בשנת 2017 בקרי, קרולינה הצפונית.

## קישורים חיצוניים
* ביוגרפיה 

קטגוריה:ביוכימאים יהודים
קטגוריה:ביוכימאים רוסים
קטגוריה:ביוכימאים אמריקאים
קטגוריה:מדענים יהודים סובייטים
קטגוריה:יהודים שהיגרו מברית המועצות לארצות הברית
קטגוריה:יהודים אנשי הצבא האדום במלחמת העולם השנייה
קטגוריה:רופאים צבאיים יהודים
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור הדגל האדום של העמל
קטגוריה:מעוטרי הכוכב האדום
קטגוריה:זוכי פרס לנין
קטגוריה:מחברי ספרי לימוד
קטגוריה:אמריקאים שנולדו ב-1923
קטגוריה:אמריקאים שנפטרו ב-2017
נחל רזים

**נחל רזים** הוא אחד מיובליו של נחל עכברה בגליל העליון. אורכו כקילומטר וחצי.

## גאוגרפיה
נחל רזים מתחיל בגובה של כ-700 מטרים גובה פני הים, דרומית לשכונה הדרום מזרחית של העיר צפת. בקרבת חורבת חמר ועין רזים בגובה 559 מטרים גובה פני הים הנחל מתחבר לנחל עכברה שהוא יובל של נחל עמוד. הנחל קצר יחסית (קילומטר וחצי) ותלול מאוד, מסלולי טיולים עוברים בסביבתו.

## הערות שוליים

קטגוריה:הגליל העליון: נחלים
גמר קופה אמריקה 2024

**גמר [[קופה אמריקה 2024]]** יתקיים באצטדיון הארד רוק שבמיאמי גארדנס, מיאמי שבארצות הברית ב-14 ביולי 2024, ובו יפגשו נבחרת ארגנטינה מחזיקת הגביע 2021 וקולומביה, שלה זו ההעפלה ראשונה לגמר מאז קופה אמריקה 2001 שבו גם זכתה בתואר.

## הדרך אל הגמר

## מהלך המשחק

### הרכבי הקבוצות

**שופט**: רפאל קלאוס (ברזיל) **קוונים**: ברונו פירס (ברזיל), רודירגו קוראה (ברזיל) **שופט רביעי**: אדוארדו קרדוסו (פראגוואי) **שופטי [[VAR (כדורגל)|VAR]]**: דנילו מאניס (ברזיל), דניאל נוברה (ברזיל), פבלו גונזלבש (ברזיל)

### סטטיסטיקה

## קישורים חיצוניים

קטגוריה:משחקי גמר קופה אמריקה
קטגוריה:תחרויות כדורגל ב-2024
קטגוריה:מיאמי: ספורט
קטגוריה:תחרויות כדורגל בארצות הברית
קטגוריה:2024 בארצות הברית
קטגוריה:2024 באמריקה הדרומית
בנג'י גרגורי

**בנג'מין גרגורי הרצברג** (; 26 במאי 1978 – 13 ביוני 2024) היה שחקן אמריקאי. הוא נודע בעיקר בזכות תפקידו של בריאן טאנר בסיטקום "אלף" של NBC בשנים 1986–1990.

## ביוגרפיה
בנג'מין גרגורי הרצברג נולד בלוס אנג'לס בשנת 1978. והגיע ממשפחה של שחקנים; אביו, דודו ואחותו היו כולם שחקנים, וסבתו הייתה הסוכנת שלו. הוא הופיע במספר תפקידי משנה בסדרות טלוויזיה בשנות ה-80, כמו "צוות לעניין", "אי האשליות", "סיפורים מופלאים" של סטיבן ספילברג, "מרפי בראון" ו"פאנקי השובבה", שם גילם יתום בשם דש. בנוסף, סיפק את קולו של אדגר החפרפרת בסרט האנימציה "היה היו ביער". הוא גם השתתף בסרט "ג'ק פלאש המקפץ". הפריצה הגדולה שלו הגיעה בשנת 1986, כאשר לוהק בגיל שמונה לתפקיד ראשי בסדרה "אלף". בנוסף, הופיע בתור עצמו בסדרת הטלוויזיה PSAs "The More You Know", בסדרת המשחקים לילדים "I'm Telling!" וב"הצדעה לפרקים ל-50 המדינות" של תוכנית המשחק "Fun House".

גרגורי התגייס לצי ארצות הברית בשנת 2003 וסיים את לימודיו כדי להפוך למטאורולוג של הצי (Aerographer's Mate). במהלך הקריירה הצבאית שלו הוצב גרגורי על נושאת המטוסים קרל וינסון (CVN-70). בשנת 2005, הוא שוחרר מהשירות מסיבות רפואיות. הוא התחתן בשנת 2006, לאחר שסיים את שירותו הצבאי.

### מותו
ב-13 ביוני 2024 נמצאו גרגורי וכלב השירות שלו מתים בתוך מכונית בחניון צ'ייס בנק בפיאוריה, אריזונה. גרגורי היה בן 46. מותו נחשף בפומבי כמעט חודש לאחר מכן, ב-10 ביולי 2024, כאשר סיבת מותו עדיין הייתה בחקירה. אחותו אמרה שגרגורי סבל מדיכאון, הפרעה דו קוטבית והפרעת שינה ואמרה שהוא כנראה מת ממכת חום לאחר שנרדם במכוניתו.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1978
קטגוריה:אמריקאים שנפטרו ב-2024
עידו טאובר

**עידו טאובר** (נולד בא' בניסן ה'תשמ"ב, 25 במרץ 1982) הוא עיתונאי ומגיש טלוויזיה ישראלי. מגיש את "יומן צהרים" ובימי שישי את "ישראל הבוקר" בערוץ עכשיו 14.

## ביוגרפיה
טאובר נולד, גדל והתחנך בירושלים. בנם של אסתר ודב טאובר, דור שמיני בירושלים. בילדותו למד בבית הספר ממ"ד רמות ב' (כיום ממ"ד הרא"ל) ובנעוריו למד בישיבת נתיב מאיר בעיר מגוריו. לאחר סיום לימודי התיכון החל ללמוד בישיבת ההסדר ברכת משה במעלה אדומים שם למד אצל רבותיו הרב יצחק שילת והרב חיים סבתו. בשנת 2002 התגייס לצה"ל ושירת בחטיבת הצנחנים ולאחר שהוכשר כמפקד כיתה שימש כמ"כ בגדוד נצח יהודה (הנח"ל החרדי).

בשנת 2007 יצא עם משפחתו לשליחות במונטריאול, קנדה למשך 4 שנים. מאז חזרתו ארצה בשנת 2011 עוסק בחינוך והוראה ובמקביל מנחה אירועים וטקסים.

בשנת 2019 החל את דרכו בעולם התקשורת כקריין חדשות ברדיו. בשנת 2020 החל להגיש חדשות ותוכניות בערוץ 20 ובמקביל שימש גם כעורך. עם המעבר לערוץ 14 החל להגיש את יומן הצהריים, לאחר מכן הוביל את תוכנית הבוקר של הערוץ וכיום מגיש את התוכניות 'ישראל נלחמת' וחדשות הלילה. בשבועות הראשונים של מלחמת חרבות ברזל סיקר את גבול הצפון המערבי בחזית ובעורף האזרחי.

בשנת 2024 מונה למנהל האקדמי של בית הספר לתקשורת של ערוץ 14.

לטאובר תואר ראשון בחינוך ותואר שני בניהול וארגון מערכות חינוך ממכללת הרצוג.

## חיים אישיים
טאובר נשוי ואב לחמישה ילדים. מתגורר ביישוב אפרת ומנהל אורח חיים דתי.

## קישורים חיצוניים

* 
* 
* 
* 
* 

קטגוריה:עיתונאים ישראלים
קטגוריה:פובליציסטים ישראלים
קטגוריה:סגל ערוץ 20
קטגוריה:סגל עכשיו 14
קטגוריה:בוגרי ישיבת נתיב מאיר
קטגוריה:בוגרי ישיבת ברכת משה
קטגוריה:בוגרי המכללה האקדמית הרצוג
קטגוריה:אפרת: אישים
קטגוריה:ישראלים שנולדו ב-1982